สรุปภาวะตลาดต่างประเทศ ประจำวันที่ 5 ก.ย. 2565
สรุปภาวะตลาดต่างประเทศ ประจำวันที่ 5 ก.ย. 2565
สรุปภาวะตลาดต่างประเทศ ประจำวันที่ 5 ก.ย. 2565
6 ก.ย. 2565

ตลาดหุ้น, ตลาดน้ำมัน, ตลาดทองคำ และตลาดเงินสหรัฐ ปิดทำการเนื่องในวันแรงงาน
ตลาดหุ้นยุโรปปิดลดลงในวันจันทร์ (5 ก.ย.) หลังจากรัสเซียยุติการส่งก๊าซผ่านท่อนอร์ด สตรีม 1 ไปยังยุโรป ซึ่งทำให้เกิดความวิตกเกี่ยวกับราคาพลังงานและการขยายตัวทางเศรษฐกิจ ตลอดจนกระตุ้นให้รัฐบาลต่าง ๆ ประกาศมาตรการฉุกเฉิน
ทั้งนี้ ดัชนี STOXX 600 ปิดที่ 413.39 จุด ลดลง 2.58 จุด หรือ -0.62%
ดัชนี CAC-40 ตลาดหุ้นฝรั่งเศสปิดที่ 6,093.22 จุด ลดลง 74.29 จุด หรือ -1.20%, ดัชนี DAX ตลาดหุ้นเยอรมนีปิดที่ 12,760.78 จุด ลดลง 289.49 จุด หรือ -2.22% และดัชนี FTSE 100 ตลาดหุ้นลอนดอนปิดที่ 7,287.43 จุด เพิ่มขึ้น 6.24 จุด หรือ +0.09%
ตลาดหุ้นลอนดอนปิดปรับตัวขึ้นเล็กน้อยในวันจันทร์ (5 ก.ย.) โดยได้แรงหนุนจากการปรับตัวขึ้นของหุ้นกลุ่มสินค้าโภคภัณฑ์ ขณะที่นักลงทุนให้ความสนใจกับการแต่งตั้งนางลิซ ทรัสส์ เป็นนายกรัฐมนตรีคนใหม่ของอังกฤษท่ามกลางภาวะเศรษฐกิจที่ย่ำแย่